  Виталий Пронин Удмурт Республикаысь мугорез кыдатон культурая, спортъя но туризмъя министр Игорь Краснов ивортиз: Сочиын олимпийской шудонъёсын вормисе потэм спортсменъёсмы пусъемын луозы коньдон премиен. Нялтас вераса, шудонъёсы пыриськозы Удмуртиысь 4 спортсменъёс: куасэн бызьылӥсьёс Максим Вылегжанин, Дмитрий Япаров, Константин Главатских, озьы ик хоккеист Фёдор Тютин. Министр оскытӥз: Удмуртиын кыдам но странамылы зарни медаль ваемъёс пусйиськозы 1 миллион 800 сюрс манетэн, азвесь медаль утэмъёс - 1 миллионэн, туй медаль басьтэмъёс - 700 сюрс манетэн. Та вӧзы ватсаськоз на федерал премия но. Нырысетӥ инты басьтэмъёс пусйиськозы 4 миллион манетэн, 2 но ӝыны миллион сётӥськоз азвесь медаль утэмъёслы, 1 миллион 700 сюрс манет - туй медаль понна.Наталья Седова Туспуктэм: sports.ru Теги: Олимпиада-2014 премия  